CELEX: 31996R0618
Language: lt
Date: 1996-04-03 00:00:00
Title: 1996 m. balandžio 3 d. Komisijos reglamentas (EB) Nr. 618/96 dėl tam tikrų prekių klasifikavimo Kombinuotojoje nomenklatūroje

Svarbus teisinis pranešimas

|

31996R0618

Oficialusis leidinys L 088 , 05/04/1996 p. 0003 - 0004

		Komisijos Reglamentas (EB) Nr. 618/961996 m. balandžio 3 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 586/96 [2], ypač į jo 9 straipsnį,kadangi, siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;kadangi laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;kadangi pripažįstama, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šiuo reglamentu nustatytų teisių, turėtojas gali dar tris mėnesius ja remtis;kadangi šiame reglamente numatytos priemonės atitinka Muitinės kodekso komiteto Tarifų ir statistikos nomenklatūros skyriaus nuomonę,PRIĖMĖ ŠĮ REGLAMENTĄ:1 straipsnisŠio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.2 straipsnisRemiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šiuo reglamentu nustatytų teisių, dar galima remtis tris mėnesius.3 straipsnisŠis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1996 m. balandžio 3 d.Komisijos varduMario MontiKomisijos narys[1] OL L 256, 1987 9 7, p. 1.[2] OL L 84, 1996 4 3, p. 18.[3] OL L 302, 1992 10 19, p. 1.--------------------------------------------------PRIEDASPrekių aprašymas | Klasifikacija (KN kodas) | Motyvai |1 | 2 | 3 |1.Mėnesinis astrologijos žurnalas iš vieno susukto 79 mm x 505 mm dydžio popieriaus lapo, ant kurio iš abiejų pusių spausdinami horoskopai (kiekvienam mėnesiui ir kiekvienai dienai) ir laimingieji lošimų skaičiai; žurnalas iliustruotas arba ne.Susuktas žurnalas aptrauktas permatomo plastiko plėvele.Kiekvieną mėnesį keturi tokie vienodo teksto, iliustracijų ir spalvų žurnalai pateikiami parduoti kartu kartono pakuotėje, dekoruotoje spalvotais atspaudais ir iliustracijomis, ant kurios nurodytas mėnuo. Pakuotė yra padalyta į 12 skyrių, skirtų kiekvienam Zodiako ženklui. | 49029030 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 4902, 490290 ir 49029030 atitinkančiais prekių aprašymais. |2.Paveikslėlių knygelė vaikams (30 cm x 40 cm) iš keturių storo kartono lapų, iliustruota paveikslėliais Kalėdų tema.Vidiniuose puslapiuose yra spalvoti Kalėdų paveikslėliai, o kiekviename dvigubame puslapyje – natos ir dainų žodžiai.Paskutiniojo lapo (viršelio), kuris yra 1 cm storio, vidinis puslapis iliustruotas Kalėdų eglute, papuošta įvairiaspalviais papuošalais, kurių kiekviename yra lemputė.Šiame puslapyje yra mikrogarsiakalbis ir elektroninis modulis, kuris, paspaudus klavišą, įjungia melodijas ir uždega lemputes. | 49030000 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklę ir 3 bendrosios aiškinimo taisyklės b punktu, 49 skirsnio 6 pastaba bei KN kodą 49030000 atitinkančiu prekės aprašymu. |3.Išardyti muzikiniai judantys žaislai vaikams, kuriuos sudaro:guma su plastikiniais tvirtinimo įtaisais,muzikos dėžutė su užsukamu laikrodiniu spyruokliniu mechanizmu,judantis įtaisas, kurį sudaro dvi sukryžiuotos ir centriniame susikirtimo taške sujungtos plastikinės svirtys, prie kurių galų siūlu pririštos kimštų gyvūnų (triušių, ančių, varlių) figūros, pagamintos iš tekstilės medžiagų ir aprengtos žmonių drabužiais.Užsukta muzikos dėžutė groja melodiją ir suka žaislą. | 95035000 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 2 bendrosios aiškinimo taisyklės a punktu ir 3 bendrosios aiškinimo taisyklės b punktu bei KN kodus 9503 ir 95035000 atitinkančiais prekių aprašymais. Šis dirbinys skirtas vaikams linksminti, ypač dėl esančios muzikos dėžutės. |--------------------------------------------------